“બર્લીનની એક ભવ્ય ઈમારતમાં જ્યાં હિટલર વિદેશી મુલાકતીઓને ચર્ચાવિચારણા માટે બોલાવતો, ત્યાં મને સાંજના ભોજન માટે આમંત્રણ મળેલ. સાંજે લગભગ સાત વાગ્યે હું ત્યાં પહોંચી ગયેલ. મારા સ્વાગત બાદ મને ઈમારતના આઠમા માળે લઈ જવાયો. આઠમા માળે મોટો એક વિશાળ હોલ અને તેને અડીને બીજા રુમો હતા. ભોજનનુ આયોજન બહાર પડતી ખુલ્લી અગાશીમાં રાખવામાં આવેલ્ હોલમાં બેસી હિટલર સાથે લગભગ દોઢ કલ્લાક વાર્તાલાપ કર્યા બાદ મને ભોજન માટે બહારની અગાશીમાં દોરી જવાયો. ૨૦માણસ સાથે જમવા બેસી શકે તેવું ટેબલ અને બેઠક વ્યવસ્થા હતી. હું હિટલરની બાજુમાં મારા બીજા બે સલાહકારો સાથે બેઠો અને હિટલરના છ ઓફિસરો પણ ભોજનમાં જોડાયા. હિટલરની આસપાસ તેના પાંચ બોડીગાર્ડ ભરી બંદુકે એટેન્શનમાં ઉભા હતા. થોડીવારમાં ભોજન પિરસાયું. વાત વાતમાં હિટલરે કહ્યું, મારા જર્મન જવાનો હરપળ રક્ષણ કરવા અને મરી મિટવા તૈયાર હોય છે. મારો હુકમ થાય એટલી જ વાર.” મેં હિટલર સામે જોયું. ત્યાં તો હિટલરે તેના એક બોડી ગાર્ડને હુકમ કર્યો,” દોડતો જા અને છત પરથી નીચે કુદી જા.” પેલો સૈનિક તુરંત ભાગ્યો અને આઠમા માળેથી નીચે કુદી ગયો.” હું કાંઈ સમજું એ પહેલાં તો હિટલરે બીજાને હુકમ કર્યો અને બીજો બોડીગાર્ડ પણ દોડીને છત પરથી નીચે કુદી ગયો.” હું તો જોતો જ રહી ગયો. જમવાનુ ઠીક જમી પણ ન શક્યો. જેમ તેમ ભોજન પતાવી અમે ઉતારા પર ગયા. મારા સલાહકારે કહ્યું” હિટલર તમને ઈમ્પ્રેશ કરવા આવા હુકમ કરતો હતો, જેથી તેની તાકાત જોઈ તમે ટ્રીટી પર જલ્દી સાઈન કરી દો.” મારા સલાહકારની વાત સાંભળ્યા પછી પણ મને ભરોસો ન આવ્યો કે આમ કોઈ કારણ વગર જાન કેમ આપી શકે. હું આખી રાત ઊંઘી ન શક્યો.